Rusia a atacat încă o termocentrală, la Sumî. Ucraina a pierdut peste 80% din capacitatea de producție de energie termică
Rusia a atacat joi după-amiază încă o termocentrală în Ucraina, în zona orașului Sumî din de nord-estul țării, după ce noaptea trecută a lovit infrastructuri energetice în mai multe zone ale Ucrainei și a distrus cea mai mare termocentrală din regiunea capitalei Kiev. De când Rusia a reluat atacurile masive asupra sistemului energetic ucrainean, Ucraina a pierdut 80% din capacitatea de generare de energie termică.